Diari Oficial de la Generalitat Valenciana


Sumari del DOGV 5359, del 03-10-2006 (2006/10221)

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del seminari sobre .L'agricultura mediterrània i la qualitat en l'alimentació..
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5359

Data del DOGV
:   03-10-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/10766


Data del document
:   05-09-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * universitat
    * funcionari
    * formació en el lloc de treball
    * cooperació administrativa

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del seminari sobre .L'agricultura mediterrània i la qualitat en l'alimentació.. [2006/10268]  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo, el 24 de maig de 2006, un Conveni de col·laboració per a la realització del seminari sobre .L'agricultura mediterrània i la qualitat en l'alimentació., i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0696/2006, i que figura com a annex d'esta resolució.  
València, 5 de setembre de 2006.. El director general de Relacions amb les Corts i Secretariat del Govern: Antonio V. Peral Villar  
CONVENI DE COL·LABORACIÓ ENTRE LA CONSELLERIA D'AGRICULTURA, PESCA I ALIMENTACIÓ DE LA GENERALITAT VALENCIANA I LA UNIVERSITAT INTERNACIONAL MENÉNDEZ PELAYO PER A LA REALITZACIÓ DEL SEMINARI SOBRE L'AGRICULTURA MEDITERRÀNIA I LA QUALITAT EN L'ALIMENTACIÓ.  
València, 24 de maig de 2006.  
REUNITS  
D'una part, Juan G. Cotino Ferrer, conseller d'Agricultura, Pesca i Alimentació de la Generalitat Valenciana, facultat per a este acte per acord del Govern Valencià de data 28 d'abril de 2006.  
I d'una altra, Luciano Parejo Alfonso, rector de la Universitat Internacional Menéndez Pelayo (en avant UIMP), en nom i representació d'esta, d'acord amb les atribucions que té conferides per Reial Decret 106/2005, de 31 de gener (BOE número 27, d'1 de febrer).  
EXPOSEN  
Que reconeixent-se mútuament capacitat jurídica suficient, subscriuen en nom de les respectives entitats el present conveni de col·laboració i, a este efecte,   
ACORDEN  
Primer  
L'organització i celebració a València, del 23 al 27 d'octubre de 2006, del seminari sobre Agricultura Mediterrània i la Qualitat en l'Alimentació.  
Segon  
La UIMP es farà càrrec de la gestió tècnica del curs i, per tant, aportarà la infraestructura necessària i el personal requerit.  
Tercer  
Amb independència de la col·laboració tècnica, la Conselleria d'Agricultura, Pesca i Alimentació aportarà a la UIMP, vint-i-un mil quaranta euros (21.040 euros) a càrrec de la línia pressupostària T3174 del programa 711.10 de l'exercici de l'any 2006. Esta quantitat s'ingressarà en el compte corrent número 3102285269 del Banc d'Espanya (codi de banc 9000), a l'oficina principal (codi d'agència 0001), al carrer d'Alcalà, 50, de Madrid, a nom de la Universitat Internacional Menéndez Pelayo, Secció d'Organismes Autònoms.  
El lliurament del crèdit es farà de la manera següent:  
- El 40% de l'import de la subvenció a la firma del conveni.  
- El 60% restant quan la UIMP presente la justificació de despeses realitzades equivalents al 100% de la subvenció, que no podrà ser més tard del 10 de novembre de 2006.  
Quart  
La UIMP es compromet a concedir 35 matrícules gratuïtes a la Conselleria d'Agricultura, Pesca i Alimentació per a l'assistència del seu personal al seminari. Els noms de les persones que hagen de disposar d'estes matrícules seran facilitats pel Servici d'Estudis Agraris i Comunitaris d'esta Conselleria.  
Quint  
La UIMP farà constar en el programa del seminari i en la difusió que d'este es faça en els mitjans de comunicació social, la col·laboració de la Conselleria d'Agricultura, Pesca i Alimentació.  
Sext  
La UIMP lliurarà a la Conselleria d'Agricultura, Pesca i Alimentació la documentació del seminari i farà constar en la seua memòria anual la col·laboració prestada.  
Sèptim  
La Conselleria d'Agricultura, Pesca i Alimentació podrà incloure en la documentació preparada per la UIMP per al seu lliurament als alumnes i participants, aquells altres documents que considere d'interés per a estos.  
Octau  
El present conveni entrarà en vigor el mateix dia de la firma i finalitzarà quan ambdós institucions hagen complit allò que han acordat.  
I perquè quede constància, i als efectes oportuns, firmen este conveni, en triple exemplar, en el lloc i data indicats en l'encapçalament.  
EL CONSELLER D'AGRICULTURA,   
PESCA I ALIMENTACIÓ   
Juan G. Cotino Ferrer   
EL RECTOR DE LA UNIVERSITAT  
INTERNACIONAL MENÉDEZ PELAYO  
Luciano Parejo Alfonso